Ligesom sine forgængere fandtes Mondeo '07 fra starten i de tre karrosserivarianter [[combi coupé]], [[sedan (bil)|sedan]] og [[stationcar]] (''Turnier''). Sedanen var længere og dyrere end combi coupé'en, da den blev forsøgt henvendt til den købergruppe som savnede en moderne [[Ford Scorpio|Scorpio]]/[[Ford Granada (Europa)|Granada]]. Modellen var bygget på samme [[platform (bil)|platform]] som [[Ford S-MAX|S-MAX]] hhv. [[Ford Galaxy|Galaxy]], og rådede over det samme motorprogram. Topmotoren var i starten en 2,5-liters [[rækkemotor-5|femcylindret]] [[turbolader|turbomotor]] med 162 kW (220 hk) leveret af [[Volvo Cars|Volvo]], som på daværende tidspunkt var ejet af Ford. For første gang siden introduktionen af [[Ford Taunus|Taunus]] '71 kunne en europæisk mellemklassebil fra Ford ikke leveres med [[V6-motor]], da fabrikanten havde reageret på de ændrede køberforhold i klassen. Bilen var vokset betragteligt i alle dimensioner, og med en bredde på næsten 1,89 m og en længde på op til 4,86 m større end de fleste af konkurrenterne.
Historie Biblioteks-_og_informationsvidenskab